PTTEP ครบรอบ 35 ปี
PTTEP ครบรอบ 35 ปี
23 มิ.ย. 2563

ดร.ปรัชญา ภิญญาวัธน์ ประธานกรรมการ และประธานกรรมการอิสระ บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ร่วมด้วย ดร.ทองฉัตร หงศ์ลดารมภ์ ที่ปรึกษาคณะกรรมการบริษัท และอดีตกรรมการผู้จัดการใหญ่ PTTEP และ นายพงศธร ทวีสิน ประธานเจ้าหน้าที่บริหารและกรรมการผู้จัดการใหญ่ PTTEP พร้อมด้วยผู้บริหารระดับสูง ถ่ายภาพร่วมกันเนื่องในโอกาสครบรอบ 35 ปีของการก่อตั้ง PTTEP บริษัทสำรวจและผลิตปิโตรเลียมของคนไทย ซึ่งมุ่งมั่นดำเนินพันธกิจในการเสริมสร้างความมั่นคงทางพลังงานให้กับประเทศไทย พร้อมกับการสร้างคุณค่าร่วมกันกับทุกภาคส่วน ตามวิสัยทัศน์ “Energy Partner of Choice” พิธีจัดขึ้น ณ สำนักงานใหญ่ ปตท.สผ.